Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 256

9. évfolyam Célok és feladatok A földrajz tantárgy megismerteti a tanulókkal az ember életteréül szolgáló Földet, a természet és a társadalom fõbb sajátosságait, kölcsönhatásait. Tananyaga komplex és szemléletformáló, hiszen a természettudományok, a társadalomtudományok, illetve egyéb környezettudományok szempontjai szerint vizsgálja a környezeti jelenségeket és folyamatokat. A szakiskolák tananyaga az általános természeti és társadalmi-gazdasági folyamatok térbeli és idõbeli változásainak vizsgálatával, a kölcsönhatások feltárásával és a tanultak alkalmazásával valósítja meg szemléletformáló szerepét. A tantárgy oktatásának célja, hogy a tanulók megértsék a természeti környezet társadalomra gyakorolt hatásait és azok idõbeli változásait. Lássák, hogy a társadalom mûködése visszahat a természeti környezetre, és annak kedvezõ, illetve kedvezõtlen változásait idézi elõ. Ez tudatos környezeti magatartást, az erõforrásokkal való ésszerû gazdálkodást kíván. A tantárgy a hazai és az európai természeti, társadalmi, kulturális és tudományos értékek megismertetésén keresztül járuljon hozzá a hazához való kötõdés, a reális alapokon nyugvó nemzet- és Európa-tudat kialakulásához. Segítse elõ a különbözõ társadalmi csoportok, nemzetiségek, népek életformája, kultúrája, értékei iránti érdeklõdés és tisztelet kialakulását. Célja továbbá, hogy megismertesse az egyre növekvõ társadalmi igények kielégítéséért folyó termelõtevékenységet. Megértesse a termelés és a fogyasztás viszonyát, növekedésük korlátjait, következményeit, a Föld globális problémáit. Ráébressze a tanulókat cselekedeteik környezeti következményeire, és felismertesse lehetõségeiket, tennivalóikat a környezetükért. A földrajz tantárgy komplex ismeretanyaga révén segíti a tanulók eligazodását a munka világában. Lehetõvé teszi számukra, hogy a késõbbiek során bekapcsolódjanak a tovább- és átképzésbe. Hozzájárul ahhoz, hogy az iskolából kilépõ diákok jó szakemberekké váljanak, és képesek legyenek alkalmazni a megszerzett földrajzi-környezeti ismereteiket az állampolgári szerepek gyakorlása során. Fejlesztési követelmények A tananyag feldolgozása során el kell érni, hogy a tanulók ismerjék meg a legfontosabb földi képzõdményeket, természeti jelenségeket, folyamatokat és összefüggéseket. Értsék a természeti feltételek és a társadalmi-gazdasági jellemzõk közötti kapcsolatokat. Vegyék észre, hogy a természet egységes egész, a Föld egységes rendszer, amelyben az ember természeti és társadalmi lényként él, a földi rendszer mûködését kedvezõtlenül befolyásoló társadalmi és egyéni cselekedetek visszahatnak az ember életére. A tanulók ismerjék a választott szakmájukkal kapcsolatos természetföldrajzi és társadalmi-gazdasági tényeket és folyamatokat. Legyenek képesek arra, hogy ismereteiket felhasználják a mindennapi élet szempontjából fontos döntések meghozatalában. Rendelkezzenek valós képzetekkel a környezeti elemek méreteirõl, a számszerûen kifejezhetõ adatok és az idõbeli változások nagyságrendjérõl. Legyenek képesek különbözõ földrajzi adatsorok és mutatószámok alapján tendenciák megfogalmazására. Alakuljon ki bennük az igény arra, hogy a földrajzi-környezeti ismereteiket önállóan alkalmazzák, illetve gyarapítsák késõbbi életük folyamán. A tanulók legyenek képesek a másokkal együtt végzendõ közös munkára, együttmûködésre a földrajzi ismeretszerzés során. Tudják használni a különbözõ információhordozókat (tematikus és különbözõ méretarányú térképek, ismeretterjesztõ irodalom, folyóiratok, statisztikai kiadványok, lexikonok, CD-ROM, Internet). Tapasztalataikat, véleményüket szabatosan fogalmazzák meg a szakkifejezések megfelelõ használatával.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes